Lentoyhtiö Norwegianin lento Oslosta Müncheniin joutui lauantaina palaamaan takaisin kesken matkan erikoisen syyn takia: yksikään koneen vessoista ei toiminut.

Koneen matkustajia tilanne huvitti, koska kyydissä sattui olemaan yli 60 putkimiestä. LVI-yhtiö Rørkjøpin hallintojohtaja Frank Olsen kertoi sanomalehti Dagbladetille (siirryt toiseen palveluun), että matka sujui huumorin siivittämänä.

– Olisimme mielellämme korjanneet vessat, mutta valitettavasti se pitää tehdä koneen ulkopuolelta käsin, Olsen sanoi lehdelle.

Norwegianin viestintäasiantuntija Fatima Elkadi sanoi Norjan yleisradioyhtiö NRK:lle (siirryt toiseen palveluun), että vessoissa oli tekninen vika, jonka korjaamista varten koneen oli laskeuduttava.